《再韵谢张持甫过访二首》
宋代·刘宰

瓮牖篝灯一笑同，地垆烧火愧家风。
论财以义轻浮俗，论道归儒识至公。
行异于时方易沮，理趋于数要深穷。
老来狂斐君无诮，他石犹堪付玉工。

作者简介：刘宰（1167—1240）字平国，号漫塘病叟，镇江金坛（今属江苏）人 。绍熙元年（1190）举进士。历任州县，有能声。寻告归。理宗立，以为籍田令。迁太常丞，知宁国府，皆辞不就。端平间，时相收召誉望略尽，不能举者仅宰与崔与之二人。隐居三十年，于书无所不读。既卒，朝廷嘉其节，谥文清。宰为文淳古质直，著有《漫塘文集》三十六卷，《四库总目》又作有语录，并传于世。